Sifon
<s>Sifon (grčki σίφων: cijev) je zakrivljen ili posebno oblikovan dio cijevi, kanala, sanitarnoga uređaja ili slično, kojemu je jedan dio uvijek potopljen u vodu.</s><s>Kao dio kućne i javne kanalizacijske mreže, potopljenim dijelom sprječava širenje kanalskih plinova iz mreže.</s><s>Naime, u koljenu cijevi nakon ispiranja ostaje čista voda, koja prema načelu spojenih posuda čini vodeni zapor koji priječi izlazak plinova nastalih truljenjem organskih tvari iz odvodnoga kanala.</s><s>Svi kućni sanitarni uređaji, to jest kade, zahodske školjke, umivaonici i slično, imaju takav dio.</s><s>Sifon je i veći, građevinski dio namijenjen provođenju kanalizacijske vode ili vode vodotoka ispod prometnice, cjevovoda, vodotoka ili druge prepreke.</s><s>Sastoji se od ulaznoga i izlaznoga okna i sifonske cijevi.</s><s>Voda koja kanalima ili koritima teče slobodno (gravitacijski), u sifonu prelazi u način tečenja pod tlakom.</s><s>Kako je dno sifonske cijevi niže od dna kanala, u cijevi se taloži mulj ili drugi nanosi.</s><s>Time se smanjuje protočni kapacitet, pa ju je potrebno čistiti.</s><s>Prirodno oblikovan, potopljeni dio podzemnih jama i špilja slična oblika, također se naziva sifonom.</s>

<s>Izvori</s>

<s>Mehanika fluida</s>

